
DISSERTATIO  MEDICA 


INAUGURA  LIS, 

-  I 

DE 

MORBIS  EBRIOSORUM 

QUAEDAM  COMPLECTENS. 


AUCTORE  JOANNE  M.  B.  PIGOT. 


Ebriosorum  morbi  tam  varii  et  aspectu  tam 
multiplices  sunt,  ut  si  singulos  enumerarem, 
universa  ferd  Nosologia  esset  in  medium  pro¬ 
ferenda,  et  haecce  dissertatio  in  longum  abi- 

7  o 

ret.  De  quibusdam  tantbm  morbis  ex  immo¬ 
dico  Alcoholis  potu  profluentibus,  exploratu 
certe  dignissimis,  in  animo  est  dicere,  omissa 
omni  mentione  de  materiis  narcoticis  et  mine¬ 
ralibus  quibuscum  liquores  fermentati  saepissimb 
inquinantur. 


o 


DISSERTATIO  MEDICA 


Concedendum  est  vereor,  potum  liquo¬ 
rum  spirituosorum,  in  Britannia,  quotidie  augeri, 
formas  quoque  debiliores  gradatim  iis  cedere, 
quae  majorem  concentrationem  Alcoholis  ha- 

T 

bent,  ergo  aucta  potestate  generandi  morbos 
praeditae  sunt. 

t 

\ 

Homines  nusquam  non  proclives  sunt  veri¬ 
tatem  sermonum  dubitare,  qui  eorum  voluptati¬ 
bus  adversantur.  Inter  eos  qui  his  liquoribus 
dediti  sunt,  ii  non  raro  inveniuntur  qui  eos  ob- 
nixb  commendant,  quasi  digestionem  et  salutem 
promoventes,  et  ita  vitam  porrigentes.  Omnes 
medicos  integros  sedulo  oportet  fallaciam  et 
damna,  quae  ex  hac  grata  sententia  profluunt, 
patefacere.  Horum  quoque  officium  est  longam 
morbi  et  angoris  seriem  indicare,  quam  ebrio¬ 
sus,  non  solum  in  se  colligat,  sed  innocuis  etiam 
liberis  cum  corpore  vitiato  communicati* 

*  “  It  is  remarkable,  that  ali  the  diseases  from  drinking  spirituous 
“  liquors  are  liable  to  become  hereditary,  even  to  the  third  generation, 

Temulentiae  cacoethes  plerumque  ex 
consortio  sodalium  qui  jam  jam  huic  assueti 
fuerunt  oritur;  felicitas  a  qua  tenentur,  invitati¬ 
onem  offert  eas  voluptates  gustandi,  quas  per¬ 
pauci  obstare  possunt.  Vitium  quoque  saep& 
ex  desidit  oritur,  quae  varia  desideria  et  con¬ 
suetudines  supervacuas,  et  inter  has,  ebrietatem 
admittit.  Vel  postremo  ex  dolore  aut  lassitu¬ 
dine  oritur,  affectionibus  quae  solatium  validi 
poscunt  quod  liquores  generosi  ferunt,  atque  ali¬ 
quem  pretextum  huic  desiderio  indulgendi  sup¬ 
peditant.  Consuetudo  tamen  bibendi  semel  for¬ 
mata,  diversa  habet  incitamenta  ex  iis  quibus 
originem  duxit.  Prop& '  tempora  bibendi  solita 
ebriosi  deliquio  animi,  et  sensu  molestiae  circa 
praecordia  vexari  solent,  quae  mortales,  nisi  cum 
magno  animi  vi  praediti,  perferre  nequeant. 


“  gradually  increasing,  if  the  cause  be  continued,  till  the  family  b«- 
“  comes  extinct.” 

Darwin.  Botanic  Garden,  Part  2.  Canto  3. 1.  357. 

Zoonomia,  Vol.  II.  p.  355. 

Haec  pro  tempore  ab  ejusdem  intemperan¬ 
tiae  repetitione  fugantur  ;  nam  ut  in  aliis  etiam 
angoribus,  qui  iis  molestiis  antea  tentati  sunt, 
pene  ultra  resistendi  potestatem,  ad  praecaven¬ 
das  vel  tollendas,  impelluntur.  Plus  tamen 
damni  sequitur.  Corpus,  brevi,  eadem  Alcoho¬ 
lis  copia  excitari  nequit,  unde  fit,  ut  ad  eundem 
gradum  hilaritatis  vel  tranquillitatis  adipiscen¬ 
dum,  potionis  mensura  augenda  sit;  tumque 
omnia  mala  ebrietati  propria,  rapide  ingraves¬ 
cunt,  et  ineptum  hominem  usque  juvenem  ad 
umbras  praecipitant. 

De  ebrietatis  paroxysmo,  quia  longo  cohorti 
morborum  et  misericordiarum  ortum  dat,  im¬ 
primis  pauca  dicere  non  alienum  videtur  ;  et  in 
illo  quidem  in  diversis  hominibus  phaenomena 
multum  discrepant.  In  eorundum  hominum 
diversis  paroxysmis,  *  etiam  discrepant,  pro  ra¬ 
tione  admistionis  Alcoholis  cum  aqua  aliisque 


*  Trotter  on  Drunkenness,  p.  14. 

materiis.  Omnia  autem  m  eadem  extinctione 
voluntatis  apoplectica  desinunt.  Sanguinis  cir¬ 
cuitus  celerior  lit ;  corporis  calor,  et  pulsus  vis 
et  frequentia  augentur  ; #  oculi  in  initio  resplen¬ 
dent,  postea,  aucta  distentione  arteriarum,  in 
vasa  adnatae  oculi  sanguis  coccineus  propellitur ; 

V  ‘  *.  . 

facies  tumida  erubescit ;  vox  balbutit,  aut  pror¬ 
sas  faucibus  haeret ;  visus  depravatur  ;  functio¬ 
nes  cerebri  deperduntur  et  sensus  expers  corpus 
procumbit. 

In  annis  1797-8-9,  juxta  Rheni  ripas,  in 
Bavaria,  ubi  ob  inopiam  pabuli,  plurimos  equos 
truncare  necesse  erat,  Dom.  Pilger,  in  variis 
experimentis  ab  eo  factis,  comperit,  cum  ani¬ 
mali  tantum  Alcoholis  adhibuisset  quantum  ad 
ebrietatem,  languorem,  vel  soporem,  inducen¬ 
dam  necesse  erat,  et  in  hoc  statu  cum  animal 


*  Crichton  on  Meatal  Derangement,  VoL  I.  p.  152. 

necavisset,  cerebrum  sanguine  supermodum  im¬ 
pletum  esse.  #  Et  hoc  nusquam  quidam  non 
erat. 

Verisimile  ergd  mihi  videtur,  omnes  vis 
nervosae  obstructiones  in  paroxysmo  ebrietatis 
accidentes,  ex  compressione  cerebri  et  nervo¬ 
rum  per  auctum  sanguinis  impetum  oriri ;  ita  ut 
apoplexiae  fugacis  exemplum  dicere  possimus,  j' 
Cerebrum  non  rar6  tantum  injuriae  vel  effusione 
vel  compressione  subit,  ut  mors  instanter  sequa¬ 
tur  ;  frequentius  tamen  donec  post  paucas  horas 
mors  non  venit,  ubi  Alcohol  minores  vires  exer¬ 
cere  creditus  sit.  £  Rationes  quae  sequi  oportet 
in  ebrietatis  paroxysmo  sequentes  sunt,  nempk 

1  mo,  Causam  excitantem  tollere,  vel  quan- 

i  ■ 

tum  possumus,  actionem  ejus  impedire. 

*  Versuche  durch  den  Galvanismus  die  Wirkung  verschiedener  gifte 
und  arzneimittel  zu  pruifen. — Giessen.  1801. 

t  Prof.  Home.  Praelectio  Clinica,  Apr.  l*no  1806. 

|  Ibidem. 

£do,  Calorem  corporis  auctum  minuere. 

3tio ,  Actionem  immodicam  cordis  et  arte¬ 
riarum  moderari. 

,  i 

4 to,  Sanguinis  ad  caput  determinationem 
praecavere  vel  avertere.  Et  postremo  cum  sta¬ 
dium  debilitatis  consequens  supervenerit,  ad  ac¬ 
tionem  salutarem  sustinendam  conari.  Ratio 
prima  exhibitione  emeticorum,  ut  Sulphatis  Zin¬ 
ci,  vel  Tartridis  Antimonii,  optime  peragetur, 
aut  effectus  Alcoholis  narcotici  Acido  Citrico, 
vel  Acido  Nitrico  diluto,  evertantur*.  Ratio¬ 
nem  secundam,  et  tertiam,  methodis  duobus 
perficere  possumus  ;  nempe  calorem  superva¬ 
cuum  perspiratione  deducendo,  vel  corpus  tem¬ 
periei  redactae  objiciendo,  fluido  circumdatum 
majore  praedito  potestate  calorem  deducendi, 
aqua  scilicet,  quam  aer  atmosphericus.  San¬ 
guinis  emissio  generalis  semper  vitanda  est,  nisi 
signa  qualia  ruptura  vasorum,  cum  effusione  in 
pulmones,  instantem  mortem  minitantur.  In 


'■  Rav.  Hist.  Piant,  p.  SSG, 

quarta  cavendum  est,  ut  omnia  a  collo  auferan¬ 
tur  quae  liberum  sanguinis  regressum  ex  capite 
in  venas  jugulares  impediunt.  Positio  sit  cor- 
poris  erecta,  et  si  signa  urgentissima  sint  san¬ 
guinis  emissio  ex  temporibus,  ope  cucurbitulae 
cruentae. 

In  stadio  torporis  vel  actionis  imminutae 
consequente,  ubi  ebrius  forsan  per  spatium  ni¬ 
mis  longum  rori  vel  frigori  objectus  est ;  in  In¬ 
dia  Occidentali,  ubi  hoc  frequenter  obvenit,  haec 
ratio  felicissimi  adhibetur.  Tantum  Alcoholis 
ingerunt,  quantum  ad  actionem  naturalem  exci¬ 
tandam  et  vitam  sustinendam  requiritur,  atque 
postea  Alcoholis  quantitatem  sensim  minuunt.  # 
In  communibus  ebrietatis  casibus  ebrius  cum 
primo  sensus  reditu,  somno  apoplectico,  sensu 
caloris  intolerabilis,  exsuscitatur.  •'Certum  qui¬ 
dem  est,  in  diversis  hominibus,  vim  caloris  va- 


*  Prof.  Home.  Praelect.  clin.  Apr.  1*^0  1806. 

riare.  Cl.  Dr  Currie  ad  gradum  105m-  Fah1-  as¬ 
surrexisse  observavit;  summam  prope  altitudi¬ 
nem  caloris  in  Typho  hujus  insulae.  Dr  Alex¬ 
ander  etiam  in  proprio  casu,  ad  gradum  107m- 
augeri  comperit.  Sub  hujusmodi  calorem,  si¬ 
tis  agitatio,  et  debilitas  consequentia  vehementis- 
sima  sunt,  cutisque  fere  semper  pertinaciter 
constricta  est.  Methodus  idonea  curandi  in 
hoc,  et  forsan  in  aliis  omnibus  casibus  ubi  calor 
praeternaturalis,  cutisque  sicca,  premunt,  est 
aquam  frigidam  largiter  in  ventriculum  ingerere, 
et  in  totum  corpus  quoque  fundere  Hoc  mo¬ 
do  calor  diminuitur,  cutis  foramina  aperiuntur, 
et  ebrietatis  damni  plurimum  aufertur.  Effec- 


*  “  That  water  is  the  best  remedy  for  the  mischiefs  that  come  by 
**  hard  drinking,  experience  teacheth ;  there  being  nothing  that  so  ef- 
“  fectually  frees  from  these  nauseating  and  reaching  qualms  the  next 
“  morning ;  which  sickness  will  soon  be  recovered  by  the  drinking 
ct  cold  water;  this  being  also  the  best  remedy,  if  taken  largely,  for 
“  that  heat  of  urine  often  occasioned  by  hard  drinking.” — The  Curio- 
sities  of  common  Water,  p.  18.  by  J.  Smith.  C.  M.  Lond.  1724. 

tus  similes  minore  autem  gradu,  ex  usu  potuum, 
et  affusionum  tepidarum  proveniunt*.  Metu¬ 
endum  est  in  ebrietatis  paroxysmo,  praecipue 
ubi  forma  apoplectica  adest,  ne  apoplexia  le- 
thalis  aut  paralysis  insanabilis  generetur.  Ite¬ 
ratio  tamen  crebra  est  hujus  vitii,  vel  equidem 
Alcoholis  sine  ebrietate  assumptio,  quae  longa 
illa  cohors  morborum,  de  quo  nunc  agimus,  in¬ 
ducit. 

In  illis  infortunatis  sexus  amabilis,  quae  po¬ 
tui  nimis  deditae  sunt,  variae  affectiones  hyste¬ 
ricae  ebriosas  promptb  invadunt ;  et  hae  acces¬ 
siones  non  raro  ad  infelicem  potui  proclivitatem 
suspicandam  medicum  ducunt. 

V  V,  ,  . 

“  Ingeniosissimus  seculi  nostri  medicus,  quem  nuper  vidimus, 
“  Cassius,  febricitanti  cuidam  et  magna  siti  affecto,  cum  post  ebrieta» 
“  tem  eum  premi  coepisse  cognosceret,  aquam  frigidam  ingessit.  Qua 
“  ille  epota,  eum  vini  vim  miscendo  fregisset,  protinus  somno  et  sudore 
“  discussit — Celsus  de  Medicina.  Praefat.  p.  18.  Edit,  Amst.  1713. 
Dr  Currie.  Mechcal  Reports,  Vol.1.  p.  292.  Edit.  1804. 

In  prioribus  quoque  graviditatis  mensibus, 
ebrietas  frequentissime  abortum  parit#.  • 

Durante  paroxysmo,  corpus  mirabilem  ha¬ 
bet  potestatem  tum  contagioni  tum  frigori  ob¬ 
standi  :  in  stadio  tamen  debilitatis  consequente 
multo  proclivius  redditur.  In  hoc  statu  febres 
regionum  tropicarum  nauticos  et  milites  nostros 
corripiunt  J,  typhique  hujus  insulae  contagio  fre¬ 
quentissime  recipitur. 

Prima  ex  usu  Alcoholis  indicia  secretionem 

feliis  auctam  demonstrant :  ex  duodeno  in  ventri- 
culum  regurgitat,  ibique  languorem  et  corporis  et 

animi  inertiam  facit.  Lingua  sordida  est,  nau¬ 
sea,  cephalalgia,  anorexia,  et  dyspepsia  superve¬ 
niunt.  Fel  frequentissime  resorbetur,  et  flavum 
aspectum  cuti  praebet ;  urina  obscure  rubra  est, 
et  immissa  luteo  colore  tingit.  Pulsus  frequen- 


*  Trotter  on  Drunkenness,  p,  105. 

$  Trotter.  Med.  Naut.  Vol.  I.  p.  401. 

tius  micat,  sitis,  calor  auctus,  aliaque  febris  si¬ 
gna  adsunt.  Totum  corpus  macrescit  et  aspec¬ 
tum  insalubrem  aeger  acquirit.  Ad  intestina 
bilis  nonnunquam  progreditur  et  diarrhoeam  do- 
lorifieam  inducit;  hoc  modo  intestina  debilitan¬ 
tur,  et  actio  peristaltica  depravatur.*  Ubi  fel 
supra  modum  adest,  nonnulli  ex  nausea  ad  eme¬ 
tica  decurrunt.  Nusquam  tamen  adhiberi  de¬ 
bent  ;  ab  eorum  enim  operatione  fel,  quod  alit&r 
per  intestina  deveheretur,  ex  duodeno  in  ventri¬ 
culum  fertur,  et  actione  quidem  vomendi  secre¬ 
tio  ejus  celerior  fit.  J  Ad  suam  evacuationem  ex¬ 
citandam  fel  plerumque  purgativum  est  satis  sti¬ 
mulans,  et  ad  ejus  expulsionem  promovendam, 
aliquantulum  solummodo  aquae  tepidae  exigit. 
Aliquando  tamen,  dum  alvus  adstricta  manet, 
bilis  cruciat  || ;  tuncque  salium  neutralium  quan¬ 
titates  parvae,  vel  aquae  ex  fontibus  purgativis, 


*  Sannders  on  the  liver.  p.  132. 
t  Ibid.  p.  142. 

]|  Ibid.  p.  142. 

praecipui  Cheltenhami,  idoneae  sunt. #  De 
aquarum  utilitate  ad  fel  diluendum,  aucta  tem¬ 
perie  solummodo  fruentium,  satis  testimonii  ab 
iis  habemus,  qui  ad  Bathoniam,  Bristoliam,  vel 
Bucostenum  quotidie  concurrunt;  nam  a  Me¬ 
dicis  omnibus,  fide  dignis,  hae  aquae  effectus  su¬ 
os  a  calore  tantum  derivare  judicantur.  J  In 
morbis  ebriosorum  supra  memoratis  claris.  He- 
berden  aquam  Bathoniae  certum  esse  remedium 
existimavit.  §  Quanquam  hae  aquae  inclytae  nil 
potestatis,  supra  quam  aliae  cum  eadem  caloris 
quantitate,  habent :  nequaquam  tamen  ob  hanc 
rationem  contemni  debent,  quoniam  a  diversi¬ 
tate  societatis  et  oblectationum,  taedium  illud 
vitae,  cum  sobrietate  veniens  praecavetur,  vete¬ 
res  actionum  catenationes  franguntur  novaeque 
formantur ;  atque  medici  mandata  intemperan- 

*  Vide  Dr.  Fothergil  on  Cheltenham  Waters,p.  64. 

t  Saunders  on  the  Liver,  p.  141. 

Powel  on  the  Bile,  p.  155. 

» 

§  Heberden.  Comment.  Cap.  13  De  Aq.  Bathonica. 

—  '  ■  »  i.j.  32  De  Ebrietate. 

tiam  prohibentia  majore  verisimilitudine  secuta 
erunt.  Exercitatio  semper  antecedere  cibum, 
et  ad  levem  sudorem  aut  lassitudinem,  non  fati¬ 
gationem,  protrahi,  debet.  Motus  appetitum 
excitat,  fibras  roborat,  circulationem  promovet, 
et  omnes  humorum  secretiones  auget,  animo  vi¬ 
res  addit,  et  toti  systemati  nervoso  gratam  sen¬ 
sationem  conciliat.  # 

l 

Morbus,  Hepatitis  chronica  J  ab  auctori¬ 
bus  nominatus,  saepissimi  ex  usu  Alcoholis  or¬ 
tum  ducit ;  de  modo  tamen  quo  efficitur,  medi¬ 
corum  sententiae  discrepant.  Nonnulli  hoc 
malum  ob  ventriculi  propinquitatem  ad  jecur 

*  Home.  Princip.  Medicinae,  p.  8. 

|  “  Haec  saepe  nulla  quibus  dignoscatur  signa  praebet;  aliquando 
“  tamen  eandem  adesse  suspicari  potest,  ex  hepatitidis  causis  quibusdam 
“  praegressis,  ex  sensu  quodam  plenitudinis  et  gravitatis  in  hypochon- 
“  drio  dextro,  ex  doloribus  plus  minusve  pungentibus  in  eadem  parte 
“  subinda  perceptis,  ex  dolore  quodam  a  presso  hypochondrio  dextro, 
“  vel  a  decubitu  in  latus  sinistrum  sentito,  et  denique  ex  pyrexia  leviori 
“  cum  dictis  signis  subinde  infestante.” 

Cullen.  Nosolog.  O.  ii,  G.xii.  Edit.  Edinb.  1803, 

oriri,  alii  contra,  Alcoholem  in  venas  intestino¬ 
rum  intrare  existimant,  et  ita  a  vena  portae  ad 
hepar  deferri,  ibique  effectus  exercere.  Si  in 
hanc  arenam  descenderem  nec  unam  nec  alte¬ 
ram  sententiam  complecterer,  quanquam  ambo 
fortasse  ad  morbum  inducendum  adjuvare  pos¬ 
sint.  Alia  tamen  explicatio  verisimilior  mihi  vi¬ 
detur. 

Alcohol  a  vasis  absorbentibus,  per  ductum 
thoracicum  in  sanguinis  circuitum  ingessus,  ab 
arteria  hepatica  ad  jecur  vehitur,  ibique  stimu¬ 
lum  insolitum  praebet.  Hoc  modo  secretionem 
bilis  auctam,  inflammationem,  scirrhum,  et  alios 

ebriosorum  morbos  induci  conjicerem.  Quo- 
.*  1  ✓ 
cunque  modo  morbus  obvenit  frequentissime  oc¬ 
currit,  in  progressu  plerumque  tardus  est,  sed 
gradu  in  diversis  hominibus  variatur.  Quan¬ 
quam  nulla  hujus  morbi  signa,  vita  perstante, 
observabantur,  cadavere  inciso,  pus  non  raro  de- 

-*  ' 3  •*•  ---•;  r ..  .  ;  \ 

prehensum  est.  Hunc  morbum  suspicari  debe¬ 
mus  ubi  aliquis,  causis  excitantibus  antea  objec- 

tus,  sensu  ponderis  in  abdominis  parte  superi¬ 
ore,  cum  dolore  obtuso  infrct  lateris  dextri  cos¬ 
tas,  et  eructationibus  acidis,  afficitur;  vel  in  la¬ 
tus  sinistrum  decumbens  molestiam  sentit ;  aut 
ubicunque  post  somnum  in  latus  dextrum  re¬ 
cumbentem  sese  reperit.#  Latus  et  manus  dex¬ 
tra  nonnunquam  torpent.  J  Quando  autem  do¬ 
lor  ad  summum  humeri  tendens  adest,  de  na¬ 
tura  morbi  non  dubitare  possumus.  Statim  om¬ 
nis  et  victus  et  potus  intemperantia  ||  prohiberi, 
remediaque  propria  quam  citissime  adhiberi,  de¬ 
bent.  Haec  iis  simillima  erunt,  quae  contra  sta¬ 
dium  acutum  prosunt ;  venaesectio  tamen  rarius 
postulabitur  et  hydrargyrus  liberius  detur.  Ter¬ 
minationes  eaedem  ac  in  stadio  acuto  quoque 

i  •  'T' 

erunt ;  de  quo  tractare  nunc  nos  accingmus. 

*  Beddoes.  Hygeia.  Ess.  viii.p.  117. 

|  Vide  Celsus,  lib.  4.  cap.  8. 

- Whyte  on  Nervous  Disorders,  p.  449. 

j|  Dietam  tenuem  plurimum  valere  ad  morbi  medelam  jamdudum, 
abunde  probavit  Tippo  Saib,  in  India  orientali ;  nulli  etenim  hujus  cap¬ 
tivorum  Hepatitide  correpti  fuerant,  iique  fere  omnes  morbo  laborantes 
victu  parco  cito  sanati  fuerant. 

Inflammatio  Hepatis  acuta,  quanquam 
in  his  regionibus  non  tam  crebra  quam  in  regio¬ 
nibus  tropicis  accidit ;  tamen  inter  nos  haud  in¬ 
frequens  est,  nec  tam  rara  quam  plurimi  medici 
credunt.  Definitio  a  Cl.  Cullen  edita,  mihi 
accuratissima  videtur,  et  ad  morbum  dignoscen¬ 
dum  abundi  sufficit.  J  Icterus  semper  non  a- 
dest;  ubicunque  tamen  facies  Hepatis  concava 
ita  intumescit  ut  Ductus  Hepaticus  vel 
Communis  compressi  sint;  vel  ubi  eorum  dia¬ 
metri,  a  parietum  inflammatione  diminuti  sunt,  * 
fel  impeditum  a  vasis  lymphaticis  absorbetur,  et 
cutis  flavedo  producitur.  Ubi  facies  Hepatis 
convexa  inflammatur  nonnunquam  pro  Pleuri- 
tide  habetur :  a  dolore  tamen  ad  claviculam 
tendente'  facile  dignoscitur.  Quia  etiam  in  He- 

|  “  Pyrexia ;  hypochondrii  dextri  tensio  et  dolor,  saepe  pungens 
“  pleuritici  instar,  saepius  obtusus;  dolor  ad  claviculam  et  summum 
“  humeri  dextri ;  decubitus  in  sinistrum  latus  difficilis ;  dyspnoea  ;  tussis 
“  sicca ;  vomitus  ;  singultus.” — Nosologia.  Ord.  ii.  Gen.  xvii. 

*  D^rwin.  Zoonomia.  Vol.  II.  p.  138. 

j  •  ,  \ 

Baillie,  Morbid  anatomy.  C.  x.  p.  239.  y  ■  « 

patitide,  tussis  plerumque  sicca  aliaque  signa  se¬ 
qui,  et  non  praeivisse,  ut  in  Pleuritide  observa¬ 
tur  :  #  alia  quoque  et  maximb  aegri  historia  ad 
morbum  dignoscendum  certissimi  ducent.  Nec 
metuendum  est  si  inter  hos  medicus  erret,  quia 
in  ambobus  medendi  ratio  pene  eadem  est. 

Venaesectio,  ubi  sanguis  pleno  flumine 
emittitur,  J  remedium  praestantissimum  est  ad 

j 

morbum  resolvendum.  Cathartica  quoque  ma¬ 
gis  quam  in  thoracis  inflammationibus  exigentur. 
A  ductione  alvi,  stimulus  ad  intestina  praebetur, 
qui  ex  eorum  arteriis  magnam  fluidi  copiam 
deducit,  quam  alioquin  ad  hepar  inflammatum 

*  Dr  Pemberton.  Obs.  on  the  Abdominal  Viscera,  p.  20. 

|  “  At  vero  animadvertendum  est,  quod  si  sanguis  e  secta  vena  non 
“  recto  flumine  versus  horizontem  prosiliat,  sed  per  cutem  repens  per- 
“  pendiculariter  dimanet,  ut  celeri  se  prosipiat  gradu,  saepe  tamen  ad 
“  dictum  colorem  (subalbidum  nempe)  non  accedit,  hujus  me  causam 
“  nescire  fateor  :  neque  aeger  ab  hujusmodi  sanguinis  emissione  perin- 
“  de  levatur,  ac  si  modo  primum  descriptio  fluat.”  Sydenhamus.  Sect. 

Cap.  3um 

distendendum  delatam  fuerit. #  In  hoc  morbo  er¬ 
go  purgatio  maximam  utilitatem  a  priore  habere 
videtur,  et  sic  equidem  experientia  fortiter  docet. 
Epispastica  quoque  multum  prosunt.  Hydrargy- 
rus  et  Acidum  IS  itricum  J  nuper  maxime  com¬ 
mendata  sunt  §  Inflammatio  frequentissime 
tam  longe  progressa  fuit  antequam  remedia  ido¬ 
nea  adhibentur,  ut  omnes  nostri  conatus  ad  re¬ 
solvendum  frustra  sunt. 

*  Prof.  Duncan.  De  Purgantium  Natura  et  Usu,  p.  6.  Thesis 
Edinb.  mdcclxix. 

t  Powell  on  Bile,  &c.  p.  99. 

§  Cl.  Darwin  dicit  “  When  the  arterial  energy  becomes  weakened, 
“  four  or  eight  grains  of  filings  of  iron,  or  salt  of  Steel  (sulphas  ferri) 
“  with  Peruvian  bark,  have  a  wonderful  effect  in  curing  the  cough  and 
“  restoring  the  liver  to  its  natural  size  and  sanity ;  which  it  seems  to 
“  effect  by  increasing  the  absorption  of  this  viscus.” 

-  —  ■  —  Zoonomia,  Vol.  II.  p.  723. 

Sententiam  sequentem  de  Hydrargyri  usu  in  acuto  hujusce  morbi 
stadio  tradit  Cl.  Dr  Dick,  apud  Calcuttam.  “  In  recent  attacks  of 
“  liver  complaints,  after  early  bleeding,  blistering,  and  the  free  use 
“  of  laxatives,  I  never  saw  a  case  where  suppuration  came  on,  if  mercu- 
*  ry  was  used  freely,  and  continued  till  the  mouth  was  sore.” 

Vide  Saunders  on  the  Liver,  p.  195. 

Suppurationem  incepisse  &  horroribus,  do¬ 
loris  acuti  remissione,  ponderis  sensu  aut  fluctu¬ 
ationis,  in  aliqua  Hepatis  parte,  et  fortassb  co¬ 
starum  distentione  lateris  dextri,  vel  tumore  infra 
eorum  margines,  monemur.  Ubi  manifesta 
suppuratio  est,  aegri  sanatio  potius  optanda 
quam  expectanda  est.  Casus  tamen  non  pror¬ 
sus  lethalis  est,  nonnunquam  enim  abscessus  se 
externe  ostendit.  Quum  primum  puris  fluctua¬ 
tio  percipitur  a  foramine  perexiguo  aperiri  et 
secundum  rationes  Chirurgiae  tractari  debet. 
Abscessus  parietes  partibus  vicinis  fere  semper 
accrescit,  itaque  rarissimi  in  abdominis  cavita¬ 
tem  prorumpit :  pus  in  intestina,  ventriculum,  # 
vel  thoracem,  immissum,  per  pulmones  quoque 
via  facta,  ab  ore  exsputum  est,  vel  praefocatio 
confestim  perducta  est.  J  Plurima  sanationis 


*  Clark  on  the  Diseases  of  the  East  Indies. 

|  Pemb.  Obs.  p.  35,  36.  Clarissimus  Prof.  Duncan  de  Hepatitide 
dicens,  (Praelec.  CHn.  Ap.  14™°  1807)  casum  filii  sui,  in  India  orientali 
praefecti,  narravit;  cui  post  Hepatitidis  impetum  suppuratio  accedit, 

exempla  post  Hepatis  suppurationem  habemus. 
Saepius  tamen  evenit  aegrum  suppuratione  fe¬ 
breque  hectica  extabescentem,  vitam  amittere. 

Qu  an  quam  Ebriosorum  Phlegmasiae  ad 
gangraenam  maximi  proclives  sunt,^  hujus  mor¬ 
bi  nihilosecius  terminatio  perrara  est ;  nonnulla 
tamen  exempla  inter  auctores  inveniuntur ;  ||  de 
his  pen&  supervacuum  est  annotare,  Medicinam 
mortem  avertere  nil  potestatis  habere. 

Hepatitidis  terminatio  longe  frequentissi- 
ma  est  Scirrhus,  et  in  ea  jecoris  parte  ventricu¬ 
lo  proxima  plerumque  incipit, §  in  initio,  magnitu- 

atque  ex  Hepate  pus  per  pulmones  transiit,  et  ab  ore  profluxit ;  mira¬ 
bile  tamen  dictu  postea  omnino  sanatus  fuit,  et  ad  hunc  usque  diem  se¬ 
cunda  valetudine  fruitur. 

t  Prof.  Gregory,  Praelect.  pract.  Jan“  limo  1086. 

||  Lieuteaud.  Hist.  Anat.  Med.  Tom.  I.  lib.  1.  obs.  598. 

Mongagni  Epist.  xxxiv.  Art.  15. 

§  Powel  on  the  Bile,  &c.  p.  99. 

dinis  augmentationem,  postea  non  raro  diminuti- 
onem  habet,  §  demum  forte  vasa  capillaria,  et 
poros  biiiarios,  quae  secretionem  praecipub  fa- 

l  1  v  f«| 

ciunt,  delens.  Hinc  bilis  quantitas  solita  non 
secernitur,  et  intestinorum  torpor,  flatulentia, 
concoctio  impedita,  et  aciditas  sequuntur.  Ae¬ 
ger  macrescit  viresque  amittit,  aspectum  subal¬ 
bidum  aut  luridum  acquirit,  dolorem  quoque  hy¬ 
pochondrii  dextri  ad  scapulas  tendentem,  pul¬ 
sum  citatum,  calorem  auctum,  cum  frigoris  sen¬ 
su  alternantem,  spirandi  difficultatem,  et  moles¬ 
tiam  ubi  in  latus  sinistrum  recumbit.  Ventriculi 
functiones  laeduntur,  omniaque  Dyspepsiae 
signa,  postea  annotanda,  superveniunt. 

§  Saunders  on  the  Liver,  Chap.  II.  Sect.  2. 

Cl.  Prof.  Gregory,  in  praelectionibus  suis  inclytissimis,  sectionem 
cadaveris  se  vidisse  narravit  ubi  Jecoris  moles  ad  pondus  librarum  octo- 
decem  aucta  fuit ;  e  contrario  hujus  visceris  imminutionis  ad  uncias  vi- 
'ginti  quinque  exemplum  protulit. 

Hepatis  sani  pondus  circiter  uncias  quadraginta  quinque  aequat. 

I 

Liber  sanguinis  reditus  in  venam  portae, 

ex  visceribus  abdominalibus  a  Hepate  indurato 

'■  .  /  *  .  1 

impeditur.  Huic  causae  evacuationes  sangui¬ 
nis  tam  crebras  b  ventriculo  vel  haemorrhoidali- 
bus  venis  immissas  tribuere  licet.  Sanguis  vi 
aucta  in  arterias  exhalentes  premit,  unde  majore 
copia  serum  effunditur  quam  vasa  lymphatica 
absorbent,  et  hinc  collectio  praeternaturalis  tar¬ 
datur.  §  Extremitates  inferiores  nonnunquam 
intumescunt,  quod  b  compressione  fortasse  lym- 
phaticorum,  vel  sanguinis  obstructione  per  ve¬ 
nam  cavam  inferiorem  fluentis  exoritur ;  qua  pars 
sanguinis  tenuior  aut  serosa,  ut  antea  explica¬ 
tum  est,  aucta  quantitate  effunditur.*  Quo  ma¬ 
gis  aeger  debilitatur  eo  minus  arteriarum  exha- 
lentium  erit  renixus,  et  hydropica  signa  citiora 
inducentur.  || 

§  Prof.  Monro  (  2dys )  Praelectio  Ap.  8vo  1806. 

-  Gregory,  Praelect.  Ap.  29°}°  1806. 

Cullen’s  Practice  B.  2.  Ch.  3.  Art.  1639,  &c. 

Saunders  on  the  Liver,  p.  235. 

*  Monro.  Praelect.  Ap.  8V°  1806. 

!!  Cullen’s  Practice,  B.  2.  C  2.  A.  1646. 

Hydrothorax,  aut  seri  collectio  in  pleurae 
saccis,  saepissimi  quoque  ortum  ex  Hepate  mole 
adaucta,  ducit,  et  non  raro  ex  hac  causa  indu¬ 
citur  ubi  Ascites  non  adest #.  Hunc  morbum 
fieri  conjicio,  quia  septi  transversi  descensui  je¬ 
cur  obstat.  Aer  atmosphericus  itaque  in  cellu¬ 
las  pulmonum  ad  eas  rite  distendendas  intrare 

\ 

non  potest.  Hinc  et  solitae  sanguinis  mutatio¬ 
nes,  et  transitus  ejus  in  venas  pulmonales,  im¬ 
pediuntur,  unde  fit  ut  nusquam  non  sit,  ubi  per 
venas  iter  obstatur,  effusionem  ex  arteriis  auge¬ 
ri.  Affectiones  hydropici  Ebriosis  frequentissi¬ 
me  mortem  ferunt,  et  ii  qui  Hepate  infirmo  la¬ 
borant  his  malis  plerumque  succumbunt. 

i 

Quanquam  k  Diureticis,  Catharticis,  Dia¬ 
phoreticis,  aut  medicamentis  aliis,  a  quibus  ar¬ 
teriarum  exhalatio  diminuitur  aut  vasorum  lym¬ 
phaticorum  absorptio  augetur,  serum  effusum 
auferre  possumus ;  tamen  nisi  morbus  hepatis 


*  Prof.  Home.  Praei,  clin.  Martii  25*°  1806. 

primarius  quoque  sanatus  fuerit,  labor  parum 
proficitur,  nam  cito  ut  antea  omnia  rediant  sig¬ 
na.  Ad  illud  igitur  perficiendum  Hydrargyrus, 
quocunque  modo  adhibetur,  remedium  est  opti¬ 
mum.  Si  ventriculo  committere  placuerit  in 
forma  Sub-muriatis  Hydrargyri;  conjungere 
licet  pulvere  radicis  Scillae  Maritimae,  vel  fo¬ 
liorum  Digitalis  purpureae.  Cum  his  alia  quo¬ 
que  diuretica,  qualia  Super-tartris  Potassae, 
baccarum  Juniperi  communis  infusio  aliaque, 
egregiam  saeph  afferunt  opem.  Succus  inspissa¬ 
tus  Leontodontis  Taraxici  a  Medicis  vetustiori¬ 
bus  in  his  viscerum  malis,  nuperque  a  Dre 


«  *  In  hepatis  morbis,  praestantissima  est  radix  haec  recens,  sero 
*  lactis,  jusculis  et  apozematibus  incocta.  Praeclara  identidem  inde 
vidi  ubi  alia  fefellerunt.  Saepe  mihi  successit  resolvere  duritiem  he- 
“  patis  cum  jusculo  parato  e  radice  rec.  Taraxici  et  fol.  rec.  acetosae, 
“  in  sero  lactis  coctis,  vel  in  aqua,  addito  vitello  ovi,  quod  jusculum 
“  quotidie  per  plures  septimanas,  immo  menses,  sumpserunt  aegroti 

Pemberton  multum  laudatus  est  In  usu  li¬ 
quorum  spirituosorurn  intemperantia  sedulo  ca¬ 
venda  est :  nam  alioquin  omnes  nostri  conatus 
ad  sanitatem  restituendam  prorsus  inutiles  e- 
runt. 

Quanquam  Ebriosus  a  gravioribus  Hepatis 
malis  jam  jam  memoratis  immunis  esset,  tamen 
Dyspepsiae  signa  quibus  in  cursu  mortifero 
citb  tentabatur  nunquam  cessant.  Assiduo  Al¬ 
coholis  usu  adeo  infirmatur  ventriculus  ut  pro¬ 
priis  suis  officiis  fungi  non  possit.  A  Scirrho 


“  propinato  simul  cremore  tartari,  Hoc  regimen  exoptata  praestitit 
«  etiam  in  calculo  felleo  et  in  Ascitide.’* 

Berg.  Mat.  Med.  tom.  2.  p.  649. 
Van  Sweiten,  Comment.  tom.  3.  p.  102. 

Rossenstein.  Mur  Appar.  Medicam,  tom.  1.  p.  107. 

Edit.  Gottingae ,  1776. 

f  Pemb.  Obs.  p.  42. 

“  This  piant  should  be  always  used  fresh :  even  extracts  from  it  ap- 
“  pear  to  lose*  much  of  their  power  by  keeping.” 

Dr  Woodville.  Med.  Botany,  Vol.  1.  p.  9. 

non  raro  afficitur,  praecipui  Pylorus,  cum  an¬ 
goribus  saevissimis,  maxime  post  victum,  torque¬ 
tur.  Succi  gastrici  secretio  vel  quantitate  dimi¬ 
nuti  vel  qualitate  vitiata  paratur.  Hinc  non 
rectb  solvitur  alimentum,  nec  chymus  naturalis 
elaboratur  nec  chylus  absorbetur  ;  viribus  vaso¬ 
rum  equidem  amissis ;  aeger  macrescit  et  tum 
corporis  tum  animi  debilitas  sequitur.  Tremo¬ 
res,  Vertigines  et  Hypochondriasis  prima  sunt 
indicia  incipientem  mentis  imbecillitatem  annun- 
ciantia.  Nervorum  distentiones*  et  Epilepsia 

*  “  Si  pars  aliqua,  aut  universum  corpus,  modo,  contrahitur  modo 
“  laxatur,  motibusque  alternis,  atque  insolitis  praeter  voluntatis  as- 
‘c  sensum,  naturaeque  ordinem  concutitur ;  motu  clonico  sive  convulsior, 
“  aut  ut  veribus  Latinissimi  C.  Celsi  utar,  nervorum  distentione,  la- 

4 

“  borare  dicitur.  Si  vero  tendatur,  et  rigeat,  nulla  intercedente  re- 
“  laxatione  idque  constanti,  et  vehementi  musculorum  flectentium,  aut 
“  extentium,  aut  aliorum  quorumque  actione  fiat,  motum  tonicum  et 
“  evutrftov,  ut  Graeci  vocant,  vel  ut  Latini  conductionem  et  nervorum  ri- 
“  gorem  esse  tradunt  Pathologi.” 

Burserius.  Inst.  Med.  Prae.  Vol.  III.  p  201. 

Edit.  Lipsiae,  1787, 

haud  raro  veram  fatuitatem  pariunt.  Leves  tris- 
tiae  hypochondriacae  ad  Melancholiam  aut 
Insaniam  furiosam  augentur  Hae  tamen 
calamitates  plerumque  pertinaces  sine  ope  medi¬ 
cinae  prorsus  evanescere  cognitae  sunt  J,  usu 
Alcoholis  tantummodo  subducto.  Cathartica 
valida  ad  actiones  intestinorum  ciendas  fer& 
semper  exiguntur.  Ad  morbum  vero  sanandum 
medicamenta  nusquam  non  dubium  esse  fateri 
cogimur. 

Dietam  modicam  et  nutrientem  instituere 
cum  exercitatione  diurna,  praecipue  equitatione,  § 

f  Prof.  Gregory.  Praelect.  pract.  Jan“  16™°  1806. 

- Ap.  3tio  1806. 

Burserius  de  Med.  Pract.  Vol.  III.  p.  182. 

|  Ibidem. 

§  “  Inter  exercitationes  enumerantur  vectura  in  rheda,  ambula- 
“  tio,  et  equitatio ;  vectura  imbecillibus  quam  sanis  utilior  est,  saepe 
“  inutilis  in  clauso  vehiculo.  Ambulatio,  ubi  per  ascensum  et  descen- 
“  sum  cum  quadam  varietate  movetur  corpus,  nisi  perquam  imbecille, 
“  commodior  est,  sed  vires  quam  maxime  exhaurit  et  exhaustae  non 
“  cito  reficiuntur.  Aliter  accidit  ia  equitatione,  quae  in  caput  et  pul- 

per  paucas  horas ;  omnigenam  irritationem  tol¬ 
lere  ;  vitamque  a  consuetudine  aegri  priore  ex 
toto  absimilem  degere ;  rationes  mihi  videntur 
quae  maximum  auxilii  promittunt.  Qui  Mani& 
semel  affecti  fuerunt,  vix  aut  ne  vix  quidem, 
priorem  intellectus  vigorem  recuperant ;  eaque 

omnia  quae  improviso  accidunt  frequentissime 

* 

in  priorem  insaniam  praecipitant,  presertim  ubi 
ad  pravam  bibendi  consuetudinem  reversi  sint. 
Ut  res  tamen  infeliciter  se  habet,  ii  qui  mania 
antea  vexati  fuerunt,  aut  qui  labem  haeredita- 
riam  acceperunt,  prae  ceteris  ad  potum  dedun¬ 
tur.  His  temulentiam  fortiter  vetare  oportet, 
nam  usus  solummodo  paroxysmus,  tantum  effi¬ 
ciat  mali,  quantum  nec  Medicinae  vires,  nec 
vita  postea  temperatissima  delere  possunt. 


“  mones,  sed  praecipue  in  viscera  abdominalia,  succussionibus  repeti- 
ct  tis  agit.’* 


Home,  Princip.  Med.  p.  9. 

De  Podagra  #  nunc  pauca  dicere  venimus, 
propterea  quod  ex  usu  Alcoholis  potissimum  or¬ 
tum  ducit.  Omnes  nostri  conatus  ad  morbum 
tollendum  dum  causa  manet,  prorsus  inutiles 
erunt.  Si  Podagrici  ergo  secundum  Medico¬ 
rum  praecepta  non  sese  conformant,  iis  tantum 
est  culpa  si  malum  haereat.  Hallucinationes 
"  de  hac  re  pertinacissimae,  in  pravis  theoriis  for¬ 
te  veterum  Medicorum  editae,  ubi  Medicina 
non  tam  plene  intelligibatur ;  adhuc  etiam  pen& 

omnes  dirigunt.  Podagram  materias  quasdam 

►  — 

noxias,  quae  intra  corpus  generantur  depellere 
existimant ;  itaque  quam  maximi  salutem  pro¬ 
movere,  et  qui  tam  miseri  sunt  hoc  saevissimo 

«J  i  *  V  '  ■  ’  * 

*  A  Claris.  Cullen  sic  dfiinitur. 

“  Morbus  haereditarius,  oriens  sine  causa  externa  evidente,  sed  prae- 
“  eunte  plerumque  ventriculi  affectione  insolita ;  pyrexia  ;  dolor  ad  ar- 
“  ticulum,  et  plerumque  pedis  pollici,  certe  pedum  et  manuum  junc- 
“  turis  potissimum  infestus ;  per  intervalla  revertens,  et  saepe  cum 
“  ventriculi,  vel  aliarum  partium  affectionibus  alternans.” 

Cullen.  Synop.  Nosolog. 

Cl.  1.  Or.2.  Gen.  25. 

malo  vexari  gratulationes  amicorum  accipere 
solent.  Nil  mirum  est  igitur  quoniam  aegri  hu¬ 
jusmodi  opinionibus  falluntur,  si  sedulo  mor¬ 
bum  foveant  quod  adeo  salutiferum  esse  fingunt. 
In  eam  intemperantiam  qua  Podagra  primo  in¬ 
ducta  erat,  altius  immergunt,  potant  duplum, 
dapesque  duplices  devorant,  atque  summa  cum 
dementia  hanc  unicam  esse  viam  curandi  per¬ 
tinaciter  contendunt.  Cum  lana  calefaciente 
membrum  inflammatum,  jamdudum  nimis  infer¬ 
vescens,  circumdant ;  et  omnia  adhibent,  quasi 
oleum  addere  camino,  et  totis  viribus  ad  ango¬ 
rem  augendum  obnixi  nitantur.  Si  dimidio  re- 
trb  seculo  aliquis  methodum  tractandi  ardentem 
in  Variolis  damnare  ausus  esset,  nil  dubitandum 
quin  Maniacus  a  plurimis  existimatus  esset. 
Tamen  in  Arthritide,  non  minus  quam  in  illa, 
experientia  contra  calorem  valide  conclamat. 
In  tanto  honore  equidem  inter  nos  hic  morbus 
est,  ut  ii  cum  eo  laborantes  nequaquam  pudore 
affecti  pro  hoc  testimonio  ingluviei  temulentiae¬ 
que  ;  summam  esse  gloriam  existimant  et  auc- 

tam  observantiam  ac  dignitatem  ob  eum  inve¬ 
niunt.  Quaedam  regiones  sunt  ubi  Psora  sor¬ 
dida  morbus  frequentissimus  est,  ibi  quoque  sa¬ 
lutaris  aestimatur  *  ;  et  in  aliis  quo  largius  Bron- 
chocele  (Goitre)  crescit,  eo  venustius  habetur 
Ventriculus  in  plerisque  morbis  cito  mali  parti¬ 
ceps  est,  et  in  Podagra  functiones  ejus  magno- 
perb  laeduntur  ;  sed  Dyspepsia  fortasse  potius 
pro  causif  quam  effectu  habenda  est.  Hujus 
visceris  irritabilitas  ith  ut  victum  rejiciat,  Arthri¬ 
tis  aut  Inflammatio,  haud  proprii,  nominatur, 
et  signum  est  quod  plurimum  damni  fert.  Chy¬ 
lus  ad  sanguinem  reficiendum  nusquam  paratur ; 
vitae  vires  languescunt,  aegerque  strigosus  so- 
lummodd  ob  inanitatem  emoritur  Apud  Ati- 
cularios  mortes  subitae  ex  Apoplexia  frequen- 


*  Heberden.  Comment.  Cap.  de  Arthritide. 

f  “  Un  Anglois  voyagant  dans  ces  contrees  attira  tous  les  regards 
“  par  sa  figure  ;  mais  on  trouvoit  qu’il  lui  manquoit  un  grand  agre- 
f‘  ment :  le  bel  homine ,  disoit  on,  s'il  avoit  un  Goitre 

Girard  des  Loupes.  p.  409. 

tissimk  accidunt  et  ea  vel  Inanitione  vel  Hydro- 
thorace  ferh  semper  pereunt  j\ 

Eos  potissimum  oportet,  quorum  majores  Ar- 

V 

thritidem  passi  sunt,  a  liquoribus  fermentatis 

/ 

cavere.  Ex  observationibus  satis  constat,  qui 
labem  haereditariam  praevalidam  habuerunt, 
intemperantiam  fugiendo,  per  vitam  longam  ex 

•  V  ^ 

toto  morbum  evitarunt.  Exemplum  praeclarum 
in  Dr.e  Gregory,  Medicinae  practicae  Profes¬ 
sore  celeberrimo,  vidimus ;  cujus  pater  eximius 
cito  Apoplexia  abreptus,  a  Podagra  miserrime 
vexatus  fuerat.  Filius  quoque  a  paterno  morbo, 
aetate  matqrd,  petebatur;  ille  tamen,  poenam 
periculumque  praesciens,  si  liquoribus  generosis 
non  abstineret  et  exercitationes  vehementes  non 
admoveret ;  has  rationes  per  plurimos  annos  ri¬ 
gide  observabat,  et  ad  hunc  usque  diem,  nisi 
largiter  aqu&  commistum  vinum  non  sapit,  atque 
pleno  mentis  acumine,  a  Podagra  prorsus  im- 

f  Beddoes,  Hygeia  Ess.  viii.  p.  141. 

E 

munis,  aetatem  agit.  Articularii  quoque  longo 
tempore  morbo  subjecto  ita  ut  vitae  jucunditates 
amisissent,  dietam  modicam  sumendo,  vinum¬ 
que  rejiciendo,  restituti  fuerunt  ex  summa  debi¬ 
litate  et  miseria,  in  valetudinem  adeo  firmam  ut 
vita  non  amplius  esset  vel  aliis  inutilis  vel  ipsis 
injucunda.  Cl.  Dr  Beddoes  septem  hujusmodi 
casus  annotat ubi  liquoribus  generosis  post¬ 
habitis,  Podagra  cessaverat  sanitasque  omninb 
restituta  fuerat  Inter  alios  auctores  perpluri- 
rna  exempla  quoque  inveniuntur  j\  Officium 
est  Medicorum  vera  tanti  momenti  patefacere. 
Aegris  tunc  est  statuere,  an  sanitate  felicitate- 
que  fruentur  consuetudinem  supervacuam  aufe- 


*  Ibid.  p.  135. 

f  Unum  horum  excerpere  liceat. 

“  I  once  knew  a  gouty  gentleman,  who,  to  avoid  his  drinking  com- 
“  panions  in  London,  retired  to  new  Brentford,  where  I  then  lived  ; 
“  in  vvhich  town,  hy  a  very  temperate  diet  of  one  meal  a  day,  and 
“  drinking  only  water,  he  lived  two  vvhole  years  free  from  pain.  But 
“  being  visited  by  one  who  came  that  way,  and  invited  to  take  a  bottle 
“  of  claret  between  them,  he  feli  next  day  into  a  terrible  fit  of  gout, 
c  ‘  which  held  him  above  a  month  after :  of  vvhich  being  recovered^ 

rendo ;  vel  vitam  vexatam  et  decurtam  impetu 
cruciantis  hujus  morbi  degent ;  corporaque  vi¬ 
tiata  liberis  transmittent,  qui  parientium  inep¬ 
tiam  et  intemperantiam  quotidih  lugebunt. 

'  —  — —  “  Hunc  lenire  dolorem 

“  Possis  et  morbi  magnam  deponere  partem.”j 

Hor. 

■-  .  u  _  u  t  \  "Jt  *  /-  i.  / 

Functio  vix  est  totius  corporis  quae  temu¬ 
lentia  crebra  non  vitiatur  ;  et  haud  raro  sobolem 
potestas  procreandi  deperditur.  Impotentia 
vel  a  musculorum  resolutione,  qui  ad  coitum 

i  ,  ’  '  '  -  •  v 

*  *  he,  by  the  same  course,  continued  well  till  I  left  the  place,  which 
was  about  a  year  and  half  after.” 

Smith.  “  Curiosities  of  Water,”  p.  9. 

Vide  Dr  Harris.  Anti-Empiric. 

Sir  Theodore  Mayhern.  “  Medicinal  Counsels.” 

Herman  Vander  Heyden.  “  Arthrifugium  magnum.” 

Dr  Curtis.  “  Preservation  and  Recovery  of  Health,”  &c.  &c. 

“  Tollere  nodosam  nescit  medicina  podagram 
“  Ne  formidatis  auxiliatur  aquis.” 


Ovin. 

perficiendum  exigentur ;  vel  deficiente  seu  vitia¬ 
ta  #  seminis  secretione  exoritur ;  ipsa  etiam  cu¬ 
piditas  nonnunquam  prorsus  amittitur. 

Diversitas  magna  cuticularium  affectio¬ 
num  usu  permagno  Alcoholis  parientur :  ex  eo 
quoque  inter  mulieres  Leucorriioea  et  Me¬ 
norrhagia  pendent,  frequentius  forte  quam 
plerumque  existimatur  j* ;  vitiumque  fere  sem- 
per  Sterilitatem  adducit. 

Nequaquam  difficile  esset  alios  Morbos  ex 
Ebrietate  ortum  ducentes  numerare  ;  quanquam 

tamen,  de  nonnullis,  non  tam  fusb  tractavi  quam 

>  0 

volui,  jam  jam  ad  limites  assuetos  progressus 

✓  \ 

sum,  ac  tempus  nunc  est  calamum  deponere. 


*  Verisimile  est,  viros  aliquando  steriles  esse  a  -vitio  seminis,  quam- 

"N 

vis  nulla  organorum  vitia  appareant,  et  ipsi  ad  Venerem  probe  valeant. 

Conspect.  Med.  Theoret.  Cap.  xxi-  sec.  769. 
f  Prof.  Gregory.  Praei,  pract.  Feb»-  14m0<  1806. 

i  .J.  ■  *  ■  '  ‘ 

Cullen.  Practice  of  Phy  sic,  Ch.  vi.  art.  958. 

Home.  Prine.  Med.  p.  283. 

Omnia  in  alma  hac  academia  exacta  ad 
gradum  Medicinae  Doctoris  adipiscendum  ex¬ 
egi.  Mihi  solummodo  restat,  ut  nunc  palam, 
quam  decet,  Professoribus  Medicinae  Faculta¬ 
tis  gratias  meas  summa  cum  observantia  luben- 
tissime  agam.  Nusquam  obliviscenda  sunt 
beneficia  in  hac  Urbe  accepta  dum  inter  disci¬ 
pulos  per  triennium  commoratus  sum.  Ubi¬ 
cumque  terrarum  orbis  eam,  famae  vestrae,  Viri 
celeberrimi,  quoque  erint,  et  quamdiu  memoria 
mihi  manebit,  tamdiu  et  vestrum,  et  Caledo¬ 
niae,  grato  animoque  laeto  reminiscar. 

<(  Da  veniam  scriptis  quorum  non  gloria  nobis 
<c  Causa,  sed  utilitas  olliciumque  fuit.” 

OVID. 

